**ՆԱԽԱԳԻԾ**

##

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

**ՈՐՈՇՈՒՄ**

**---  ---------- 2019 թվական N ---- Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՄԱՐՏԻ 24-Ի ԹԻՎ 305-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով Նորմատիվ իրավական ակտերի մասին Հայաստանի Հանրապետության օրենքի 33-րդ և 34-րդ հոդվածների պահանջներով՝ Հայաստանի Հանրապետության կառավարությունը

**ո ր ո շ ու մ է.**

1. Հայաստանի Հանրապետության կառավարության 2011 թվականի մարտի 24-ի
Պետական կառավարչական հիմնարկներին ամրացված` բնակելի տարածքների նվիրատվության կարգը հաստատելու մասին N305-Ն որոշման /այսուհետ` Որոշում/ մեջ կատարել հետևյալ փոփոխություններն ու լրացումները.

**1)** Որոշման 1-ին կետը լրացնել` նոր 3-րդ ենթակետով. 3) նվիրատվության ենթակա բնակելի տարածքների ցանկը` համաձայն N3 հավելվածի:

**2**) Որոշումը լրացնել նոր 3-րդ հավելվածով` համաձայն հավելվածի:

**3**) Որոշման տեքստում և հավելվածում Հայաստանի Հանրապետության կառավարությանն առընթեր պետական գույքի կառավարման վարչություն բառերը՝ իրենց հոլովաձևերով, փոխարինել Պետական գույքի կառավարման կոմիտե բառերով, իսկ պետին բառը փոխարինել նախագահին բառով:

**4)** Ուժը կորցրած ճանաչել Որոշման 1.1. կետը:

**5)** Որոշման ամբողջ տեքստում Հայաստանի Հանրապետության տարածքային կառավարման նախարարության ջրային տնտեսության պետական կոմիտե բառերը փոխարինել Ջրային տնտեսության կոմիտե բառերով, իսկ 1.2. կետում Արագածոտնի բառից հետո լրացնել՝ Հայաստանի Հանրապետության Սյունիքի բառերը:

**6**) Որոշման N1 հավելվածի 2-րդ կետը շարադրել նոր խմբագրությամբ.

2.Բնակելի տարածքները կարող են նվիրվել.

1) համապատասխան տարածքում հաշվառված և մինչև 2017թ. դեկտեմբերի 1-ը փաստացի բնակվող Հայաստանի Հանրապետության այն քաղաքացիներին (բացառությամբ սահմանամերձ համայնքներում բնակվողների, որոնց համար փաստացի բնակվելու ժամկետի սահմանափակում չի նախատեսվում), որոնք պետական աջակցությամբ իրականացված բնակապահովման ծրագրերի շրջանակներում երբևէ բնակարան (բնակելի տուն) ձեռք չեն բերել կամ բնակարան (բնակելի տուն) ձեռք բերելու համար ֆինանսական աջակցություն չեն ստացել, ինչպես նաև սեփականության իրավունքով չունեն անշարժ գույք (բացառությամբ բնակելի տարածքների նկատմամբ ընդհանուր կամ բաժնային սեփականության իրավունքով իրենց պատկանող բաժնեմասի, չկառուցապատված հողամասերի, բնակելի նշանակության օժանդակ շինությունների, ինչպես նաև ոչ բնակելի նշանակություն ունեցող շենքերի, շինությունների).

2) սույն կարգին համաձայն նվիրատվությամբ բնակելի տարածքներ նախկինում ձեռք բերված անձանց, որոնց նվիրատվությունից հետո բնակության նույն հասցեում սահմանված կարգով որպես բարելավում հատկացված է տարածք:

**7)** N1 հավելվածի 3-րդ կետի

ա. 5-րդ և 9-րդ ենթակետում. վերջին 5 տարվա ընթացքում բառերը հանել:

բ. 6-րդ և 7-րդ ենթակետերն ուժը կորցրած ճանաչել:

**8)** Որոշման N1 հավելվածի 6-րդ կետը շարադրել նոր խմբագրությամբ.

Որոշման 1-ին կետի 3-րդ ենթա­կե­տով հաստատված N3 հավելվածում նշված անձիք նվիրվող բնակելի տարածքի հատակագիծը` կազմված և հաստատված Հայաստանի Հանրապետության օրենսդրությամբ սահմանված կարգով ներկայացնում են բնակելի տարածքը տնօրինող պետական կառավարման մարմնին: Բնակելի տարածքը տնօրինող պետական կառավարման մարմինը հատակագծի և Որոշման 1-ին կետի 1-ին ենթա­կե­տով հաստատված N1 հավելվածի 3-րդ կետով պահանջվող փաստաթղթերի առկայության դեպքում մեկ տարվա ընթացքում կնքում է նվիրատվության պայմանագիր՝ համաձայն Հայաստանի Հանրապետության կառավարության 2011 թվականի դեկտեմբերի 22-ի N 1851-Ն որոշման՝ դրանում նախատեսելով, որ գույքային իրավունքների պետական գրանցման ծախսերն իրականացվելու են նվիրառու հանդիսացող բնակիչների կողմից:

**9)** Որոշման N1 հավելվածում լրացնել 7-րդ կետ` հետևյալ բովանդակությամբ.

7. Որոշման 1-ին կետի 3-րդ ենթա­կե­տով հաստատված N3 հավելվածում նշված հանրակացարանի զբաղեցրած և սպասարկման համար անհրաժեշտ գույքի (հողամասի և ընդհանուր օգտագործման տարածքների) նկատմամբ ընդհանուր բաժնային սեփականության իրավունքը օրենքով սահմանված կարգով անցնում է հանրակացարանների առանձին տարածքների նկատմամբ սեփականության իրավունք ձեռք բերողներին::

**10)** Որոշման N2 հավելվածում`

ա. 6-րդ կետի 3-րդ սյունակում քաղ. Երևան բառերը փոխարինել քաղ. Աբովյան բառերով:

բ. 9-րդ կետից հետո լրացնել նոր` 9.1 -9.2 կետեր` հետևյալ բովանդակությամբ.

|  |  |  |
| --- | --- | --- |
| 9.1. | Բնակելի տարածք  | քաղ. Երևան, Գյուլիքեխվյան 12ա, բնակարան 14 |
| 9.2. | Բնակելի տարածք | քաղ. Երևան, Ծ.Իսակովի 9, բնակարան 2 |

գ. Ուժը կորցրած ճանաչել ցանկի 10-րդ, 43-րդ, 58-րդ, 59-րդ, 61-րդ և 70-րդ կետերը

դ. 26-րդ կետի 3-րդ սյունակում քաղ. Երևան, Մոլդովական 70 բառերը փոխարինել ք. Երևան, Մոլդովական փող. 29/1 մասնաշենք, բացառությամբ 1-ին հարկում գտնվող թիվ 1, 2, 3, 5, 6, 7, 8, 9, 10, 11, 12 բնակարանները և 3-րդ հարկում գտնվող թիվ 301, 302, 303, 304, 305, 306, 307, 309, 310, 311, 312, 313, 314 բնակարանները և ք. Երևան, Մոլդովական փող. 29/2 մասնաշենք) բառերով:

ե. 29-րդ կետի 3-րդ սյունակում մասնաշենք, 2-րդ մասնաշենք, 3-րդ մասնաշենք բառերը փոխարինել , 5-րդ, 7-րդ, 9-րդ, 11-րդ մասնաշենքեր բառերով:

զ. 34-րդ կետի 3-րդ սյունակում 2 թիվը փոխարինել 2/1 թվով,

է. 38-րդ կետի 3-րդ սյունակում Հատիսի փող. բառերը փոխարինել Ուսանողական թաղամաս, 4 շենք բառերով,

ը. 39-րդ կետի 3-րդ սյունակում Բյուրեղավան բառից հետո լրացնել , Օղակաձև փող. 51 բառերը,

թ. 41-րդ կետի 3-րդ սյունակում Աղավնաձոր բառից հետո լրացնել , 2-րդ փող., թիվ 2/1 բառերը,

ժ. 50-րդ կետի 3-րդ սյունակում համայնք բառից հետո լրացնել , 2-րդ նրբ., 1 շենք, բն. 10 և 10/1 բառերը,

ժա. 53.5-րդ կետի 3-րդ սյունակում համայնք բառից հետո լրացնել , 2-րդ փող., 34 բառերը,

ժբ. 53.6-րդ կետի 3-րդ սյունակում Ուռուտ, բառից հետո լրացնել 1-ին փող., բառերը,

ժգ. 53.8-րդ կետի 3-րդ սյունակում Հարթավան բառից հետո լրացնել , 12-րդ փողոց, թիվ 4/1 բառերը.

Ժդ. 53.9 կետից հետո լրացնել նոր` 53.10 -53.16 կետեր` հետևյալ բովանդակությամբ.

|  |  |  |
| --- | --- | --- |
| 53.10 | Ուսուցչի տուն | ՀՀ Վայոց Ձորի մարզ, Քարագլուխ համայնք, 6-րդ փող., 4 |
| 53.11 | Ուսուցչի տուն | ՀՀ Վայոց Ձորի մարզ, Աղավնաձոր համայնք, 3-րդ փող., 33/1 |
| 53.12 | Բնակելի շենք /նախկին ուսուցչի տուն/ | ՀՀ Տավուշի մարզ, գյուղ Արծվաբերդ, 13-րդ փող., 12/1 |
| 53.13 | Բնակելի շենք /նախկին ուսուցչի տուն/ | ՀՀ Լոռու մարզ, գյուղ Մարգահովիտ, 3-րդ փող., 18 բնակելի շենք |
| 53.14 | «Մասիսի պետական գյուղատնտեսական քոլեջ» ՊՈԱԿ-ի հանրակացարան | ՀՀ Արարատի մարզ, գյուղ Դարբնիկ, 5-րդ փող., 1 |
| 53.15 | Բնակելի շենք | ՀՀ Վայոց Ձորի մարզ, Աղավնաձոր գյուղ, 22-րդ փողոց, 7 շենք |
| 53.16 | Հանրակացարան | ՀՀ Կոտայքի մարզ, քաղաք Աբովյան, Ուսանողական թաղամաս 4/1 |

ժե. 54-րդ կետը շարադրել նոր խմբագրությամբ.

|  |  |  |
| --- | --- | --- |
| 54 | Բնակելի շենք | ՀՀ Վայոց Ձորի մարզ, Վարդահովիտ համայնք, 8-րդ փող., 13 շենք |

ժզ. 67-րդ կետի 3-րդ սյունակում Կաթնաղբյուր բառից հետո լրացնել , 8 փող., 10 բնակելի շենք բառերը,

ժէ. 68-րդ կետի 3-րդ սյունակում Լեռնահովիտ բառից հետո լրացնել , հրապարակ 5 բնակելի շենք բառերը,

ժը. 72-րդ կետի 3-րդ սյունակում Պուշկինո բառից հետո լրացնել , 1 փող., 23 բնակելի տուն բառերը.

ժթ. 73-րդ կետի 3-րդ սյունակում Սարչապետ բառից հետո լրացնել , 2 փող., 5 բնակելի շենք բառերը.

իա. 79-րդ և 80-րդ կետերը շարադրել նոր խմբագրությամբ.

|  |  |  |
| --- | --- | --- |
| 79. | Ուսուցչի տուն | ՀՀ Արագածոտնի մարզ, գյուղ Բյուրական, 1-ին փող., 12 ուսուցչի տուն |
| 80. | Ուսուցչի տուն | ՀՀ Արագածոտնի մարզ, գյուղ Նիգավան, 7-րդ փող., շենք 2 |

իբ. 82-85-րդ կետերը շարադրել նոր խմբագրությամբ.

|  |  |  |
| --- | --- | --- |
| 82. | Ուսուցչի տուն | ՀՀ Արագածոտնի մարզ, գյուղ Շամիրամ, 1 փող., 4 շենք |
| 83. | Ուսուցչի տուն | ՀՀ Արագածոտնի մարզ, գյուղ Ափնագյուղ, 8 փող., 6 շենք |
| 84. | Ուսուցչի տուն | ՀՀ Արագածոտնի մարզ, գյուղ Աշնակ, Վրեժ Իսրայելյան փող., թիվ 21 |
| 85. | Ուսուցչի տուն | ՀՀ Արագածոտնի մարզ, գյուղ Ավան, 1-ին փող., 4-րդ նրբանցք, թիվ 4/3 և թիվ 4/4 |

իգ. 87-94-րդ կետերը շարադրել նոր խմբագրությամբ.

|  |  |  |
| --- | --- | --- |
| 87. | Ուսուցչի տուն | ՀՀ Արագածոտնի մարզ, գյուղ Դավթաշեն, 7-րդ փող., 16/1 բնակելի տուն |
| 88. | Ուսուցչի տուն | ՀՀ Արագածոտնի մարզ, գյուղ Հակո, 6-րդ փող., թիվ 38 ուսուցչի տուն |
| 89. | Ուսուցչի տուն | ՀՀ Արագածոտնի մարզ, գյուղ Հնաբերդ, 29 փող., թիվ 5 ուսուցչի տուն |
| 90. | Ուսուցչի տուն | ՀՀ Արագածոտնի մարզ, գյուղ Կարմրաշեն, 15 փող., թիվ 4 և թիվ 6 |
| 91. | Ուսուցչի տուն | ՀՀ Արագածոտնի մարզ, գյուղ Կոշ, 1 փող., 13 |
| 92. | Ուսուցչի տուն | ՀՀ Արագածոտնի մարզ, գյուղ Վարդենուտ, 9-րդ փողոց |
| 93. | Ուսուցչի տուն | ՀՀ Արագածոտնի մարզ, գյուղ Սասնաշեն, 2 փողոց 1-ին փակուղի 1 շենք |
| 94. | Ուսուցչի տուն | ՀՀ Արագածոտնի մարզ, գյուղ Մաստարա, 2 փողոց 25 բնակելի տուն |

իդ. Լրացնել 98-րդ և 99-րդ կետերով.

|  |
| --- |
|  Հայաստանի Հանրապետության Սյունիքի մարզպետարան |
| 98. | Նախկին դպրոցի 1-ին մասնաշենք | ՀՀ Սյունիքի մարզ, համայնք Վարդանիձոր, 3-րդ փողոց 1/1 |
| 99. | Նախկին դպրոցի 2-րդ մասնաշենք | ՀՀ Սյունիքի մարզ, համայնք Վարդանիձոր, 3-րդ փողոց 1 |

2. Սույն որոշումն ուժի մեջ է մտնում պաշտոնական հրապարակման օրվան հաջորդող 10-րդ օրը:

|  |  |
| --- | --- |
|  | **Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագծի հիմնավորում** |
| 1. | **Անհրաժեշտությունը** |
|  | ՀՀ կառավարության 2011 թվականի մարտի 24-ի թիվ 305-Ն որոշման մեջ փոփոխություններ և լրացումներ կատարելը պայմանավորված է բնակելի տարածքների նվիրատվության գործընթացի ավելի հրապարակային, թափանցիկ, արագ, օպերատիվ և առանց վարչական քաշքշուկների կազմակերպման, նվիրատվության համար առաջադրվող պահանջների մեղմացման, նվիրատվության ենթակա բնակելի տարածքների ցանկի ճշգրտման (լրացման) անհրաժեշտությամբ:  |
| 2. | **Ընթացիկ իրավիճակը և խնդիրները** |
|   | ՀՀ տնտեսական զարգացման և ներդրումների նախարարության պետական գույքի կառավարման կոմիտեի (այսուհետ՝ Կոմիտե) կողմից ՀՀ կառավարության 2011 թվականի մարտի 24-ի N305-Ն որոշման մեջ լրացումներ և փոփոխություններ կատարելու մասին ՀՀ կառավարության որոշման նախագծի (այսուհետ` Նախագիծ) նախապատրաստման ժամանակ կատարվել են համապատասխան ուսումնասիրություններ, որոնց արդյունքում պարզ է դարձել հետևյալը.Որոշման մեջ ընդգրկված ուսուցչի տներում և հանրակացարաններում բնակվող ընտանիքների բնակելի տարածքների բաշխման միջև պատկերը տարբեր է. հանրակացարանային կացարաններում բնակվող ընտանիքին (հիմնականում Երևան քաղաքում) նվիրվող բնակելի տարածքների միջին մակերեսը կազմում է 31.5 ք.մ. (1 անձին հասանելիք միջին մակերեսը` 14.7 ք.մ.), իսկ նվիրատվության ենթակա ուսուցչի տներում հիմնականում 1 ընտանիքին նվիրվող բնակելի տարածքի մակերեսը՝ բավականին մեծ է (մարզերում ուսուցչի տան 1 անձի կողմից զբաղեցրած բնակարանի մակերեսը կազմում է 134.81 ք.մ.,կամ 103.7քմ, կամ 123.73քմ, մեկ այլ դեպքում 4 անձի կողմից զբաղեցրած բնակարանի մակերեսը՝ 149.44 ք.մ.), մարզերի որոշ հանրակացարաններում ևս բնակելի տարածքի մակերեսը բավականին մեծ է (Օրինակ, ՀՀ Կոտայքի մարզի Ֆանտան համայնքի 1-ին փող. 5-րդ շենք թիվ 3-րդ բնակարանի 1 անձին նվիրատվության ենթակա բնակելի տածաքի մակերեսը կազմել է 134.81քմ, իսկ ՀՀ Արագածոտնի մարզ, Կարմրաշեն գյուղի 15 փողոցի N1, ինչպես նաև N2 բնակարանների 4 անձից բաղկացած բնակիչների կողմից զբաղեցրած բնակարանի մակերեսները կազմում են 149.44քմ): Մարզերի որոշ հանրակացարաններում ևս բնակելի մակերեսը բավականին մեծ է: Կոմիտեն, ունենալով մասնավոր դեպք. քաղաքացի Վ.Ալթունյանի դիմումը (ՀՀ Կոտայքի մարզի Ֆանտան գյուղի ուսուցչի տան 134.81քմ մակերեսով տարածքը 1 անձին սեփականաշնորհելու վերաբերյալ) և շահագրգիռ մարմնի՝ ՀՀ Կոտայքի մարզպետարանի կողմից ներկայացված առաջարկությունը (ըստ որի առաջարկվել էր նշված բնակչին նվիրել վերջինիս կողմից զբաղեցրած 2 հարկերից մեկը) նախագիծը հանել է շրջանառությունից: Համապատասխան գրությամբ Կոմիտեն դիմել է դիմողին՝ առաջարկելով առանձնացնել և զբաղեցրած հարկերից միայն մեկը (ըստ իր ցանկության) նվիրատվությամբ տրամադրել: Վերջինս չհամաձայնվելով դիմել է դատարան և ներկայումս դատական գործընթացը շարունակվում է: (\*Կոմիտե մուտքագրված նոր դիմումի հիման վրա նշված քաղաքացին ևս ընդգրկվել է Նախագծի N3 հավելվածում:): Կոմիտեն առավել քան երեք անգամ դատական նիստը միջնորդությամբ հետաձգել է, մինչև Նախագծի ընդունումը:Կոմիտեն, նվիրվող բնակելի տարածքների մակերեսների օպտիմալացման առաջարկով, դիմել էր ՀՀ կառավարությանը` Որոշման մեջ 1 ընտանիքին նվիրվող բնակելի տարածքի առավելագույն չափ (մակերես) սահմանելու նպատակով: Ստանալով ՀՀ վարչապետի հանձնարարականը՝ առաջարկություն ներկայացնել սահմանված կարգով, Կոմիտեն համապատասխան գրությամբ դիմել է ՀՀ քաղաքաշինության նախարարությանը՝ խնդրելով տալ տեղեկատվություն՝ հնարավոր է արդյոք սահմանափակումներ կիրառել մեկ ընտանիքին նվիրվող բնակելի տարածքի մակերեսի նկատմամբ (սահմանել առավելագույն մակերես) նորմատիվի տեսքով և եթե այո, տրամադրել տեղեկություն 1 ընտանիքին նվիրվող բնակելի տարածքի առավելագույն մակերեսի վերաբերյալ: ՀՀ քաղաքաշինության նախարարությունը իր համաձայնությունն էր հայտնել բնակելի տարածքների հատկացման և նվիրատվության դեպքում սահմանափակումներ կիրառելու վերաբերյալ՝ միաժամանակ առաջարկելով սահմանափակումներ օգտագործելիս հիմք ընդունել ՀՀ քաղաքաշինության նախարարության կողմից իրականացվող՝ երկրաշարժի հետևանքով անօթևան մնացած ընտանիքների բնակապահովմանն ուղղված պետական աջակցության ծրագրի շրջանակներում՝ ՀՀ կառավարության տարբեր որոշումներով սահմանված հատկացվող բնակարանների չափերը:Կամիտեն, հաշվի առնելով վերոնշյալը, նախապատրաստել և շրջանառության մեջ էր դրել նախագիծ, որը որոշ ձևափոխություններից հետո, բնակելի տարածքների սահմանափակումների մասով ստացել էր հետևյալ պատկերը, Սահմանել նվիրվող բնակելի տարածքի առավելագույն մակերեսը`1) 1 անձի, կամ ամուսիների, կամ նույն սեռի 2 անձի համար` 50 քառ. մետրը,2) տարբեր սեռի 2 անձի կամ 3 անձի համար` 80 քառ. մետրը,3) բազմանդամ ընտանիքի համար` 150 քառ. մետրը,բացառությամբ` սահմանված կարգով հատկացված բնակելի տարածքների (դրանք նվիրվում են` ըստ հատկացված տարածքների մակերեսների), ինչպես նաև այն տարածքների, որոնք սահմանված մակերեսից ավել են, սակայն քաղաքաշինության բնագավառում (բնակելի, հասարակական և արտադրական ոլորտ) քաղաքաշինական փաստաթղթերի մշակման և փորձաքննության գործունեության լիցենզիա ունեցող կազմակերպության կողմից տրված եզրակացության համաձայն՝ աննպատակահարմար է տարանջատել, քանի որ տարանջատման արդյունքում առաջացած տարածքը չի կարող հանդիսանալ առանձնացված բնակելի գույքային միավոր:: Սակայն, դեռևս նախագիծը շրջանառության մեջ, ի հայտ եկան որոշ խոչընդոտներ, մասնավորապես. Վերևում նշված մասնավոր դեպքի հետ կապված, Կոմիտեն քաղաքացու կողմից լուրջ դժգոհությունների առաջ կանգնեց. քաղաքացին նույնիսկ դիմել է դատարան և ներկայումս դատական գործընթացը շարունակվում է:Նշված ժամանակահատվածում Կոմիտե դիմած մյուս մասնավոր դեպքի համար ի հայտ եկան պետական կառավարման մարմինների կողմից դժգոհություններ, մասնավորապես ՀՀ Արմավիրի մարզպետարանի աշխատակազմ ՊԿՀ-ի հաշվեկշռում հաշվառված` Վաղարշապատի Ներսիսյան թիվ 6 հիմնական դպրոց ՊՈԱԿ-ի հանրակացարանի (գտնվելու վայրը՝ Հայաստանի Հանրապետության Արմավիրի մարզ, քաղաք Էջմիածին, Մ.Խորենացի 101/1) բնակիչների փաստաթղթերի ներկայացման ժամանակ ևս ի հայտ եկան տարածքների բաշխման անհավասարություն, և մինչ նվիրատվության (սեփականաշնորհման) մասին ՀՀ կառավարության որոշման նախագծեր նախապատրաստելը, Կոմիտեն համապատասխան գրությամբ դիմել է ՀՀ Արմավիրի մարզպետարան՝ խնդրելով տրամադրել բնակելի տարածքների հատկացման հիմքերը և տալ իրենց դիրքորոշումը բնակելի տարածքների անհավասար բաշխման վերաբերյալ: Մարզպետարանը պատասխան գրություններով տեղեկացրել է, որ Հանրակացարանում իրականացվել են լրացուցիչ ուսումնասիրություններ, պարզ են դարձել, որ բնակելի տարածքների բաշխումն հիմնականում իրականացվել է 1990-ական թվականներին, Հանրակացարանում բնակվող անձանց կողմից փաստացի զբաղեցրած տարածքներում վերանորոգման աշխատանքների ընթացքում զգալի ձևափոխումներ են կատարվել, միջոցներ են ծախսվել, որի արդյունքում հնարավոր չեն դրանց վերաբաշխումն իրականացնել և տարածքների բաշխման վերանայումը համարում են աննպատակահարմար: Միաժամանակ մարզպետարանը տեղեկացրել է, որ հանրակացարանի բնակարաններն այնտեղ բնակվող բնակիչներին հատկացվել են անհատույց օգտագործման իրավունքով և առաջարկել է նվիրատվության գործընթացը կազմակերպել ըստ փաստացի զբաղեցրած տարածքների: Միաժամանակ, բնակելի տարածքների նվիրատվության ենթական հանրակացարանների բնակիչների կողմից սեփականաշնորհմանը խոչնդոտող պատճառները հստակեցնելու և անհրաժեշտ հետևություններ անելու նպատակով Վարչության աշխատակիցների կողմից այցելելություններ կազմակերպվեցին Վարչության տնօրինության հանրակացարաններ (մասնավորապես Աբովյան քաղաքի Հատիսի փ. Ճարտարագիտական քոլեջի, Երևան քաղաքի Մոլդովական 29/1-ի, Մոլդովական 29/2-ի, Շիրակի փող. 2ա/7, Աճառյան փող. 20/3 և Վարդաշեն 6 փող. 66 հասցեի հանրակացարաններ): Աշխատակիցներն անձամբ զրուցել էին հանրակացարանների բնակիչների` տեղաբնակ և փախստական ընտանիքների անդամների հետ, տեղում ծանոթացել նրանց խնդիրներին և հրավիրել մասնակցելու Կոմիտեում 02.02.2017թ. ժամը 17:00-ին հանրակացարանների բնակիչների հետ կայանալիք խորհրդակցությանը: Կոմիտեում 02.02.2017թ. հանրակացարանների բնակիչների հետ անցկացվել է խորհրդակցություն. բնակիչներն անձամբ ներկայացրել են իրենց խնդիրները, մտահոգությունները և նվիրատվությանը խոչընդոտող հանգամանքները:Ամփոփելով քաղաքացիների գրություններում բարձրացված խնդիրները, հանրակացարաններ այցելությունների, ինչպես նաև Կոմետում կայացած խորհրդակցության արդյունքները` Կոմիտեն արձանագրել է բնակելի տարածքների նվիրատվության գործընթացը խոչընդոտող հիմնական պատճառները: Դրանցից են. * Փաստացի բնակվելու և հաշվառման ժամկետի պահանջը /5 տարին/՝ ընտանիքների անդամների կողմից չբավարարելու հանգամանքը,
* այլ բնակելի տարածքների նկատմամբ ընտանիքի որևէ անդամի համասեփականություն ունենալու սահմանափակումը,
* որպես բարելավում հատկացված բնակարանային տարածքները բնակիչներին չսեփականացնելու խնդիրը և այլն:

Քննարկման արդյունքների վերաբերյալ Կոմիտեն տեղեկացրել է ՀՀ կառավարությանը և առաջարկել է մեղմացնել նվիրատվության ժամանակ ներկայացվող պահանջները և սահմանափակումները: Միաժամանակ, խնդրելով համաձայնության դեպքում տալ հանձնարարական ՀՀ կառավարության 2011 թվականի մարտի 24-ի N305-Ն որոշման մեջ համապատասխան փոփոխություններ և լրացումներ կատարելու մասին:ՀՀ Վարչապետի 19.10.2017թ. N04/9661-17 հանձնարարականով հանձնարարվել է նախագիծը լրամշակել՝ հանելով նվիրատվության տրամադրման համար սահմանված պահանջները: Միաժամանակ առաջարկվել է ճշգրտումներ կատարել տվյալ տարածքներում արդեն իսկ հաշվառված անձանց տվյալների մասով և նախագծին կից հավելվածով ներկայացնել բոլոր այն նվիրառուների ցանկը, որոնց բնակելի տարածքները կտրամադրվեն նույն նախագծով: Կոմիտեի կողմից նախապատրաստվել են համապատասխան շահագրգիռ մարմիններին (նախարարություններին, մարզպետարաններին, Հանրակացարաններ ՊՈԱԿ-ին, որոշ այլ ՊՈԱԿ-ներին, քաղաքացիների խմբերին և այլն) ուղղված գրություններ, արդյունքում, համատեղ աշխատանքի շնորհիվ Կոմիտե են մուտքագրվել երկու հարյուրից ավելի բնակելի տարածքների բնակչների դիմումներ: Նախապատրաստվել էր Նախագիծ՝ առանց նվիրատվության ենթակա բնակելի տարածքների նկատմամբ սահմանափակումների, և ստեղծվել էր կից N3 հավելված` 214 բնակելի տարածքներով: ՀՀ օրենսդրությամբ սահմանված կարգով ամփոփվել են շահագրգիռ մարմինների կարծիքները և 07.03.2018թ. N01/13.15/1658-18 գրությամբ Նախագիծը (այնուհետև 22.05.2018թ. 01/13.15/3485-18 գրությամբ) ներկայացվել է ՀՀ կառավարության քննարկմանը: Նախագիծը մինչ օրս ՀՀ կառավարության կողմից չի ընդունվել, քանի որ ստացվել են ՀՀ վարչապետի համապատասխան հանձնարարականներ՝ 17.03.2018թ. N02/23.11/4030-18, 05.04.2018թ. N01/13.15/2396-18, 03.05.2018թ. N02/23.11/6582-18, 07.04.2018թ. N02/23.11/5465-18 և 24.07.2018թ. N02/23.11/19856-18 հանձնարարականները: Կոմիտեն, քննարկելով ՀՀ կառավարության Ֆինանսատնտեսագիտական վարչության եզրակացությունը և սկզբունքորեն համաձայնվելով 1-ին կետում ներկայացված մոտեցմանը, առաջարկել է Նախագծում տվյալ մոտեցումը սահմանել հետևյալ կերպ. «բնակելի տարածքները նվիրվում են համապատասխան տարածքում հաշվառված և մինչև 2017թ. դեկտեմբերի 1-ը փաստացի բնակվող Հայաստանի Հանրապետության այն քաղաքացիներին (բացառությամբ սահմանամերձ համայնքներում բնակվողների, որոնց համար փաստացի բնակվելու ժամկետի սահմանափակում չի նախատեսվում), որոնք բնակապահովման ծրագրերի շրջանակներում երբևէ բնակարաններ չեն ստացել, ինչպես նաև սեփականության իրավունքով չունեն անշարժ գույք (բացառությամբ այլ բնակելի տարածքների նկատմամբ ընդհանուր սեփականության իրավունքով իրենց պատկանող անշարժ գույքի, չկառուցապատված հողամասերի, բնակելի նշանակության օժանդակ շինությունների, ինչպես նաև ոչ բնակելի նշանակություն ունեցող շենքերի, շինությունների)»: Նման առաջարկության համար հիմք են հանդիսացել Կոմիտեի կողմից իրականացված ուսումնասիրությունների արդյունքները (որի մասին նշված է Նախագծին կից ներկայացված տեղեկանքում), ինչպես նաև քաղաքացիների կողմից ներկայացված դիմում-բողոքները:  ՀՀ վարչապետի 01.11.2018թ. N02/23.11/37170-18, 27.11.2018թ. N02/23.11/40253-18 և 30.11.2018թ. N02/23.11/40888-18 հանձնարարականներով Նախագիծը լրամշակվել է, միաժամանակ հանձնարարվել է այն համապատասխանեցնել ՀՀ ոստիկանության և Անշարժ գույք կադաստրի կոմիտեի (այսուհետ` Կադաստր) հետ: Կադաստրը համապատասխան գրություններով ներկայացրել է պահանջվող տեղեկատվությունը` միաժամանակ նշելով, որ անշարժ գույքի նկատմամբ գրանցված սեփականության իրավունք ունեցող սուբյեկտների կազմում առկա են նույնանուն ֆիզիկական անձինք, որոնց նույնականացումը Նախագծի հավելվածում ընդգրկված անձանց հետ հնարավոր չի եղել իրականացնել կադաստրային գործում առկա իրավունքների պետական գրանցման փաստաթղթերում այդ ֆիզիկական անձանց նույնականացման տվյալների (հայրանուն, անձնագրային տվյալներ) բացակայության պատճառով:Արդյունքում, Կոմիտեն հիմք ընդունելով Կադաստրի գրությունը` լրամշակված Նախագիծը 24.01.2019թ. N01/391-19 գրությամբ ներկայացրել է ՀՀ կառավարության քննարկմանը՝ կից նոր հավելվածով, որտեղ ընդգրկված են այն բնակելի տարածքների բնակիչները, որոնց անվամբ, ըստ Կադաստրի կողմից ներկայացված տվյալների, սեփականության իրավունքով անշարժ գույք գրանցված չէ (թվով 105 բնակելի տարածքներ)*\* ԵՎս 1 բնակչի վերաբերյալ Կադաստրի կողմից տրամադրվել էր տեղեկատվություն, համաձայն որի քաղաքացի Ալինա Վարդանյանի անունով ՀՀ Լոռու մարզի, Պրիվոլնոյե համայնքի թիվ 1 փողոցի 61 հասցեի նկատմամբ գրանցված է սեփականության իրավունք, սակայն Կոմիտեն* ***ՀՀ կառավարություն ներկայացվող Նախագծի N3 հավելվածում ընդգրկել******է,*** *քանի որ քաղաքացին Կոմիտե է ներկայացրել ՀՀ Լոռու մարզի ընդհանուր իրավասության առաջին ատյանի դատարանի 13.05.2015թ. վճիռը, համաձայն որի դատարանը պարտավորեցրել է քաղաքացուն նշված հասցեի փայտաշեն կառույցը քանդել):* *Ընդհանուր հաշվով Նախագծի N3 հավելվածը բաղկացած է 106 բնակելի տարածքներից, 100 ընտանիքներից (231 անձանցից):*Կոմիտեն համաձայնություն տալով 214 բնակելի տարածքներից 100 բնակելի տարածքների վերաբերյալ Կադաստրի կողմից առաջարկվող խնդրի լուծման համար աշխատանքային խումբ ստեղծելու տարբերակին՝ 04.12.2018թ. N01/13.15/7317-18 գրությամբ տեղեկացրել է ՀՀ կառավարությանը՝ միաժամանակ խնդրելով աշխատանքային խումբ ստեղծել հնարավոր սեղմ ժամկետում: ՀՀ վարչապետի 14.02.2019թ. N02/16.3/5305-2019 հանձնարարականով հանձնարարվել է 15 օրյա ժամկետում ստեղծել աշխատանքային խումբ:Տեղեկացնում եմ, որ Նախագծի ընդունման երկարաձգումը հանգեցնում է քաղաքացիների՝ դժգոհությունն արտահայտող դիմումների ավելացմանը, ինչն արդարացված է. քաղաքացիների դիմումների մուտքագրումից անցել են 9-11 ամիսներ, անվստահություն է առաջացել պետական մարմինների կողմից իրականացվող աշխատանքի նկատմամբ, ստեղծվել է թյուր կարծիք գործընթացն արհեստականորեն դանդաղեցնելու, ավելորդ ժամանակ վատնելու վերաբերյալ, մյուս կողմից էլ բնակելի տարածքների վիճակն օրեցօր անմխիթար է դառնում, որի պահպանությունը պետության կողմից պատշաճ չի իրականացվում:Միաժամանակ Նախագիծը նախապատրաստվել է պետական կառավարման շահագրգիռ մարմինների առաջարկությունների հիման վրա: Նախագծով հիմնականում առաջարկվում է կատարել ճշգրտումներ ցանկում ընդգրկված անշարժ գույքերի (բնակելի տարածքների) հասցեներում, քանի որ Որոշման հիման վրա իրականացվել են դպրոցներից ուսուցչի տների առանձնացումներ, որոնց տրվել են նոր հասցեներ: Միաժամանակ եղել են առաջարկություններ նաև նոր բնակելի տարածքներ ընդգրկելու կամ հանելու վերաբերյալ: Այսպես.* ՀՀ արտակարգ իրավիճակների նախարարության առաջարկությունների հիման վրա բնակելի տարածքների ցանկում կատարել են լրացումներ՝ ավելացվել են թվով 2 նոր բնակելի տարածքներ, իսկ ք. Երևան, Հատիսի 4 հասցեն փոխարինվել է ք. Աբովյան. Հատիսի 4 հասցեով:
* ՀՀ գյուղատնտեսության նախարարության համապատասխան գրությունների հիման վրա լրացվել է Ցանկի 54-րդ կետը : Իսկ ցանկում ՀՀ Կոտայքի մարզում գտնվող լաբորատոր մասնաշենքեր (որոնք բնակեցված են) ընդգրկելու վերաբերյալ առաջարկը չի ընդունվել, քանի որ Որոշման համաձայն նվիրատվության ենթակա են միայն բնակելի նշանակության տարածքները :
* ՀՀ ՏԿ և ԶՆ-ի ՄՊԾ-ի առաջարկությամբ Որոշման N2 հավելվածի 26-րդ տողում լրացում է կատարվել. Նվիրատվության ենթակա ցանկից բացառվել են Մոլդովական 70 հասցեի հանրակացարանի 1-ին մասնաշենքի (ներկայիս Մոլդովական փող. 29/1 հասցեի մասնաշենքի) 1-ին հարկում գտնվող թվով 11 (թիվ 1, 2, 3, 5, 6, 7, 8, 9, 10, 11, 12) և 3-րդ հարկում գտնվող թվով 13 բնակարանները (թիվ 301, 302, 303, 304, 305, 306, 307, 309, 310, 311, 312, 313, 314) և, քանի որ նշվածները վերակառուցվել են ՀՀ-ում ՄԱԿ-ի փախստականների հարցերով գերագույն հանձնակատարի միջոցներով, նախատեսվում են օգտագործման որպես սոցիալական տիպի բնակարաններ և չեն կարող նվիրաբերվել բնակիչներին, ինչպես նաև ենթակա չեն սեփականաշնորհման:
* ՀՀ սպորտի և երիտասարդության հարցերի նախարարության առաջարկությամբ Ա. Մանուկյան 31 հասցեում գտնվող` Երևանի օլիմպիական հերթափոխի պետական մարզական քոլեջ ՊՈԱԿ-ի հանրակացարանը հանվել է ցանկից, քանի որ ՊՈԱԿ-ին ամրացված տարածքը (այսուհետ՝ Տարածք) բնակելի չէ և ծառայում է սպորտի բնագավառում մարզական գործունեության իրականացմանը: Բացի այդ, Տարածքը նախատեսված է ՀՀ կառավարության 11.06.2009 թվականի հունիսի 11-ի «Մանկապատանեկան մարզադպրոցներում աշխատող մարզիչ-մանկավարժների վերապատրաստման հարցերի կազմակերպման ծրագիրը հաստատելու մասին» № 657-Ն որոշմամբ հաստատված ծրագրի իրականացման, քոլեջի գործունեության ապահովման (տարածքում գտնվում են բժշկական կենտրոն, վարչական մաս, ուսանողների դասընթացների լսարաններ, մարզագույքի և սննդի պահեստներ), ինչպես նաև ՀՀ մարզերից և ԼՂՀ-ից քոլեջի օլիմպիական հերթափոխի մարզիկների (սովորելու տարիներին) ժամանակավոր բնակեցման համար:
* ՀՀ Սյունիքի մարզպետարանի առաջարկությամբ բնակելի տարածքների ցանկը լրացվել է ՀՀ Սյունիքի մարզպետարանի ենթակայության թվով 2 բնակելի տարածքներով:
* Կոմիտեի առաջարկությամբ բնակելի տարածքների ցանկը լրացվել է Կոմիտեի ենթակայության 2 նոր` ՀՀ Վայոց Ձորի մարզ, Աղավնաձոր գյուղ, 22-րդ փողոց, 7 շենք բնակելի տարածքով և ՀՀ Կոտայքի մարզ, քաղաք Աբովյան, Ուսանողական թաղամաս 4/1 հասցեի հանրակացարանի բնակելի տարածքներով:
* Փոփոխությունների մի մասն էլ պայմանավորված է եղել բնակելի տարածքների ենթակայության փոփոխության հետ. ՊԿՀ-ի ենթակայության հանրակացարաններից մի մասն անցել է Կոմիտեի տնօրինությանը:
 |
| 3.**3** | **Տվյալ բնագավառում իրականացվող քաղաքականությունը**  |
|  | Սոցիալական և կենցաղային խնդիրների լուծումը։ |
| 4. | **Կարգավորման նպատակը և բնույթը**  |
|  | Բնակելի տարածքների նվիրատվության գործընթացի ավելի օպերատիվ կազմակերպում, նվիրատվության համար առաջադրվող պահանջների մեղմացում, հնարավոր սեղմ ժամկետում ավարտել նվիրատվության գործընթացը, ինչպես նաև նվիրատվության ենթակա բնակելի տարածքների ցանկի ճշգրտում:  |
| 5. | **Նախագծի մշակման գործընթացում ներգրավված ինստիտուտները և անձիք** |
|  | Նախագիծը մշակվել է Պետական գույքի կառավարման կոմիտեի աշխատակազմի պետական գույքի կառավարման ծրագրերի և ռազմավարական փաստաթղթերի մշակման բաժնի կողմից:  |
| 6. | **Ակնկալվող արդյունքը** |
|  | Բնակչության բնակարանային խնդիրների լուծումը:  |